**วันที่** 24 กุมภาพันธ์ 2568

**เรื่อง** ขอความอนุเคราะห์สถานที่และอุปกรณ์เพื่อใช้ในประชาสัมพันธ์การทำแบบสอบถามและสัมภาษณ์

**เรียน** หัวหน้าหน่วยงานบริการ และสวัสดิการนักศึกษา กองกิจการนักศึกษา มหาวิทยาลัยมหิดล

**สิ่งที่แนบมาด้วย** 1**.** แบบหนังสือแสดงความยินยอมให้เปิดเผยข้อมูลด้านสุขภาพของบุคคลทาง

อิเล็กทรอนิกส์

2. QR Code แบบสอบถามเกี่ยวกับแอปพลิเคชัน

ตามที่คณะเทคโนโลยีสารสนเทศและการสื่อสาร ปีการศึกษา 2567 ได้จัดการเรียนการสอนในรายวิชา ITDS282 Mobile Application Development ซึ่งมีโครงงานการให้นักศึกษาจัดทำแอปพลิเคชัน เพื่อตอบสนองต่อเป้าหมายการพัฒนาที่ยั่งยืน ( Sustainable Development Goals: SDGs) ในเป้าหมายที่ 3 Good Health and Well-being การสร้างหลักประกันการมีสุขภาวะที่ดี และส่งเสริมความเป็นอยู่ที่ดีสำหรับทุกคนในทุกช่วงวัย และ เป้าหมายที่ 10 Reduced Inequality ลดความไม่เสมอภาคภายในและระหว่างประเทศ มีจุดมุ่งหมายในการทำแอปพลิเคชันเพื่อ พัฒนาและส่งเสริมสุขภาวะทางกายและใจของผู้ใช้ ผ่านเทคโนโลยีปัญญาประดิษฐ์ (AI) โดยมุมเน้นการพัฒนาบนแพลตฟอร์ม Flutter เพื่อให้สามารถเข้าถึงและใช้งานได้อย่างสะดวกบนอุปกรณ์พกพา ที่สามารถจัดการคิวในส่วนของ MU Health และให้คำปรึกษาเบื้องต้นแก้ผู้ใช้งาน ในส่วนของ MU Friends พร้อมคำนึงถึงถึงความเสมอภาคในการเข้าถึงบริการด้านสุขภาพกายและใจ โดยแอพพลิเคชันจะสามารถโต้ตอบกับผู้ใช้แบบอัตโนมัติ ให้คำปรึกษาที่เหมาะสมและเชื่อมโยงไปยังแหล่งข้อมูลที่จำเป็นได้

เพื่อให้การดำเนินการของโครงงานในรายวิชาดังกล่าว เป็นไปด้วยความเรียบร้อยและสำเร็จลุล่วงตามวัตถุประสงค์ จึงขอความอนุเคราะห์ใช้สถานที่ MU Health เวลา 08:00 – 20.00น. และ MU Friends เวลา 8:00-16:00น. อาคารศูนย์การเรียนรู้ ตลอดเวลาให้บริการ ตั้งแต่วันจันทร์ที่ 24 กุมภาพันธ์ ถึง วันศุกร์ที่ 4 เมษายน 2568 เพื่อการประชาสัมพันธ์โครงงาน และการสัมภาษณ์เฉพาะกลุ่มเกี่ยวกับแอปพลิเคชัน โดยจะประสานวันและเวลาในการสัมภาษณ์ต่อไป โดยมี นายพิชิตชัย แพเจริญชัย และนายฉัตรดนัย เอมพันธุ์ เป็นผู้ดำเนินการและดูแล และมอบหมายให้ นายพิชิตชัย แพเจริญชัย โทร 083-453-4972 เป็นผู้ประสานงาน

จึงเรียนมาเพื่อโปรดพิจารณาให้ความอนุเคราะห์ต่อไปด้วย จะเป็นพระคุณยิ่ง